CELEX: 62019TN0514
Language: hu
Date: 2019-07-18 00:00:00
Title: T-514/19. sz. ügy: 2019. július 18-án benyújtott kereset – DI kontra EBB

28.10.2019   
            
            
               HU
            
            
               Az Európai Unió Hivatalos Lapja
            
            
               C 363/18
            
         
      2019. július 18-án benyújtott kereset – DI kontra EBB
      (T-514/19. sz. ügy)
      (2019/C 363/26)
      Az eljárás nyelve: angol
      
         Felek
      
      
         Felperes: DI (képviselő: L. Levi ügyvéd)
      
         Alperes: Európai Beruházási Bank (EBB)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az EBB igazgatótanácsának 2019. május 7-i, fegyelmi szankcióként azonnal hatályú elbocsátást elrendelő határozatát;
               
            
                  —
               
               
                  semmisítse meg az EBB igazgatótanácsának 2019. június 25-i, a fegyelmi eljárásnak a büntetőeljárás lezárását követő újraindítását elutasító határozatát;
               
            
                  —
               
               
                  következésképpen 2019. május 11-i hatállyal rendelje el a felperes állásába való visszahelyezését és az összes pénzügyi jogosultságának visszaállítását, valamint e tény megfelelő közzétételét, a felperes jó hírnevének visszaállítása céljából;
               
            
                  —
               
               
                  mindenképpen rendelje el a felperes által állítólag elszenvedett, méltányosságból 20 000 EUR összegben maghatározott nem vagyoni kárának megtérítését;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes kilenc jogalapra hivatkozik.
      
                  1.
               
               
                  Az első jogalap a vitatott intézkedések elfogadója hatáskörének hiányán alapul.
               
            
                  2.
               
               
                  A második jogalap az EKB személyzeti szabályzata 8.3.2. cikkének megsértésén alapul. A fegyelmi eljárás megindításakor a cselekmény már állítólag elévült.
               
            
                  3.
               
               
                  A harmadik jogalap azon elv megsértésén alapul, hogy a bűncselekmény nyomán induló fegyelmi eljárásban be kell várni a büntetőeljárás befejezését, továbbá a megfelelő ügyintézés elvének megsértésén és a gondoskodási kötelezettség megsértésén alapul.
               
            
                  4.
               
               
                  A negyedik jogalap azon alapul, hogy a fegyelmi bizottság túlterjeszkedett a hatáskörén. Megsértették az EKB személyzeti szabályzata 8.3.7. cikkét, valamint az Európai Unió Alapjogi Chartája 41. cikkében rögzített pártatlanság elvét.
               
            
                  5.
               
               
                  Az ötödik jogalap nyilvánvaló értékelési hibán alapul.
               
            
                  6.
               
               
                  A hatodik jogalap az ártatlanság vélelmének megsértésén alapul. A felperes szerint megsértették az Európai Unió Alapjogi Chartája 48. cikkét.
               
            
                  7.
               
               
                  A hetedik jogalap a fegyelmi eljárások észszerű időn belüli befejezése elvének és a gondoskodási kötelezettségnek a megsértésén alapul.
               
            
                  8.
               
               
                  A nyolcadik jogalap az indokolási kötelezettség megsértésén alapul.
               
            
                  9.
               
               
                  A kilencedik jogalap másodlagosan az arányosság elvének megsértésén alapul.